12. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ.Κ1-1452 της 30 Μαΐου/7 Ιουν.  1994 (ΦΕΚ Β΄ 428) Προϋποθέσεις λειτουργίας Εκθέσεων. Έχοντας υπόψη: 1.Τις διατάξεις του Νόμ. 1558/86 «Κυβέρνηση και Κυβερνητικά Όργανα». 2.Τις διατάξεις του Π.Δ. 397/88 «Οργανισμός του Υπουργείου Εμπορίου» όπως τροποποιήθηκε μεταγενέστερα. 3.Τις διατάξεις του άρθρ. 92 του Νόμ. 2084/92 (ΦΕΚ 165/α/7.10.92). 4.Τις διατάξεις του Νόμ. 735/77 «περί ιδρύσεως Ανωνύμου Εταιρείας με την επωνυμία «Διεθνής Έκθεση Θεσσαλονίκης Ανώνυμος Εταιρεία» και άλλων τινών διατάξεων». 5.Την με αριθ. Β3-830/20.10.93 απόφαση του Πρωθυπουργού και του Υπουργού Εμπορίου «Ανάθεση αρμοδιοτήτων στον Υφυπουργό Εμπορίου Αλέξανδρο Μπαλτά». 6.Την από 8.3.93 εισήγηση της HELEXPO-AEΘ Α.Ε. 7.Τις απόψεις των ενδιαφερομένων τάξεων. 8.Το γεγονός ότι δεν προκαλείται δαπάνη σε βάρος του κρατικού προϋπολογισμού από την εφαρμογή των διατάξεων της παρούσας, αποφασίζουμε: Καθορίζουμε τις προϋποθέσεις κάτω από τις οποίες χορηγούνται από τις Περιφερειακές υπηρεσίες του Υπουργείου Εμπορίου: α)η άδεια λειτουργίας ειδικών εκθέσεων (κλαδικών – γενικών) από φυσικά ή νομικά πρόσωπα της ημεδαπής ή της αλλοδαπής, προβολής εμπορικών, βιομηχανικών, βιοτεχνικών, γεωργικών, χειροτεχνικών κ.λ.π. προϊόντων ως και υπηρεσιών (εκτός από εκθέσεις εικαστικών τεχνών) και β)η άδεια καταλληλότητας εκθεσιακών χώρων τέλεσης εκθέσεων ως ακολούθως: ΚΕΦΑΛΑΙΟ 1ο Α΄Προϋποθέσεις χορήγησης άδειας λειτουργίας εκθέσεων 1.Αίτηση του ενδιαφερομένου η οποία πρέπει να περιλαμβάνει τα παρακάτω στοιχεία: α)Επωνυμία, τίτλο και ΑΦΜ του διοργανωτή με πλήρη στοιχεία της διεύθυνσης της έδρας του και το Επιμελητήριο στο οποίο είναι γραμμένος, καθώς και το χρόνο από τον οποίο έχει αρχίσει η οργάνωση και η λειτουργία της έκθεσης. «β)τον χαρακτήρα της έκθεσης, δηλαδή αν απευθύνεται μόνο σε εμπορικούς επισκέπτες ή και στο ευρύ κοινό και αν χαρακτηρίζεται ως περιφερειακή – τοπική ή Πανελλήνια ή Διεθνής, ανάλογα με την περιοχή που διοργανώνεται η έκθεση, την εμβέλεια αυτής, την προέλευση των επισκεπτών και τα είδη των εκθεμάτων». Η μέσα σε « » περίπτ. β΄ τροποποιήθηκε ως άνω από την παρ. 1 της Κ1-403/28-31 Μαρτ. 1997 (ΦΕΚ Β΄ 251) απ. Υπ. Ανάπτυξης. βα)Σε περιφερειακή – Τοπική, εφόσον τα εκθέματα προέρχονται κατά 80% τουλάχιστον από την περιφέρεια, όπου οργανώνεται η έκθεση, σε συνδυασμό με την προέλευση επισκεπτών. ββ)Σε πανελλήνια, εφόσον τα εκθέματα προέρχονται κατά 80% τουλάχιστον από την Ελλάδα σε συνδυασμό με την προέλευση των επισκεπτών. βγ)Σε διεθνή, εφόσον τα εκθέματα προέρχονται κατά 40% τουλάχιστον από το εξωτερικό, σε συνδυασμό με την προέλευση των επισκεπτών. γ)Αντίγραφο του καταστατικού εφόσον πρόκειται για Νομικό Πρόσωπο ή βεβαίωση της οικείας οικονομικής εφορίας από όπου προκύπτει ότι αποκλειστική η κατά κύριο λόγο δραστηριότητα του ενδιαφερομένου είναι η οργάνωση και η παρουσίαση εκθέσεων και συνεδρίων. δ)Υπεύθυνη δήλωση του Νόμ. 1599/85 ότι ο ενδιαφερόμενος διατηρεί μόνιμη έδρα και υπαλληλικό προσωπικό. «ε)Απόσπασμα ποινικού μητρώου από το οποίο να αποδεικνύεται ότι δεν έχει καταδικαστεί για απάτη, υπεξαίρεση, χρεωκοπία, πλαστογραφία ή φοροδιαφυγή, καθώς και πιστοποιητικό μη πτώχευσης. Προκειμένου για Νομικό Πρόσωπο το ποινικό μητρώο αναφέρεται στο πρόσωπό του ή των νόμιμων εκπροσώπων του». Η μέσα σε « » περίπτ. ε΄ τροποποιήθηκε ως άνω από την παρ. 2 της Κ1-403/28-31 Μαρτ. 1997 (ΦΕΚ Β΄ 251) απ. Υπ. Ανάπτυξης. στ)Τον επακριβή καθορισμό του είδους των εκθεμάτων ή του κλάδου που θα προβληθεί. «ζ)τον τίτλο της έκθεσης και το αιτούμενο χρονικό διάστημα λειτουργίας αυτής». Η μέσα σε « » περίπτ. ζ΄, όπως είχε τροποποιηθεί από την παρ. 1 της Κ1-2364/24 Οκτ.-1 Νοεμ. 1994 (ΦΕΚ Β΄ 906), τροποποιήθηκε και πάλι από την παρ. 3 της Κ1-403/28-31 Μαρτ. 1997 (ΦΕΚ Β΄ 251). απ. Υπ. Ανάπτυξης. η)Τον κανονισμό συμμετοχής των εκθετών. θ)Βεβαίωση του ενδιαφερομένου περί υποχρεωτικής παρουσίας παθολόγου γιατρού ή διπλωματούχου νοσοκόμος, σε περίπτωση έλλειψης γιατρού και διασφάλισις παροχής πρώτων βοηθειών σε όλη τη διάρκεια λειτουργίας της έκθεσης. ι)Το ύψος του τυχόν εισπραττομένου δικαιώματος εισόδου. ια)Επικυρωμένο φωτοαντίγραφο της άδειας καταλληλότητας και λειτουργίας του εκθεσιακού χώρου στον οποίο πρόκειται να λειτουργήσει η έκθεση, καθώς και το εμβαδόν του προβλεπόμενου μικτού χώρου που θα καλυφθεί. «Προκειμένου για εκθέσεις που λειτουργούν σε εκθεσιακούς χώρους υπαίθριους ή προσωρινά στεγασμένους, η άδεια καταλληλότητας προσκομίζεται μαζί με το σχεδιάγραμμα του (Μετά τη σελ. 268(ε) Σελ. 268,01 Τεύχος 1285-Σελ. 83 15 Γενικά περί εκθέσεων 18.Η.α.12 χώρου, στην υπηρεσία της Ν.Α., τουλάχιστον πέντε ημέρες πριν από την έναρξη λειτουργίας της έκθεσης, διαφορετικά η εκδοθείσα άδεια λειτουργίας της ανακαλείται». Το μέσα σε « » δεύτερο εδάφιο προστέθηκε από την παρ. 4 της Κ1-403/28-31 Μαρτ. 1997 (ΦΕΚ Α΄ 251) απ. Υπ. Ανάπτυξης. ιβ)Σχεδιαγράμματα του χώρου που προβλέπεται να καλυφθεί και στο οποίο να εμφανίζονται σε κλίμακα οι έξοδοι κινδύνου, οι χώροι πυρασφάλειας, οι χώροι υγιεινής, οι χώροι βοηθητικών υπηρεσιών καθώς και οι διάδρομοι επισκεπτών, το πλάτος των οποίων δεν επιτρέπεται να είναι: α)προκειμένου μεν για εκθέσεις που απευθύνονται σε εμπορικούς επισκέπτες μικρότερο των 2 μέτρων και β)προκειμένου δε για εκθέσεις που απευθύνονται σε ευρύ κοινό μικρότερο 3 μέτρων (με εξαίρεση τους βοηθητικούς διαδρόμους). «ιγ)Εγγυητική επιστολή καλής λειτουργίας της έκθεσης, ύψους 2.000.000 δραχμ. για χώρους μέχρι 5.000 Μ2 και 4.000.000 δραχμ. για χώρους πάνω από 5.000 Μ2, η οποία θα υποβάλλεται 5 μέρες πριν από την ημερομηνία έναρξης λειτουργίας της έκθεσης, θα έχει διάρκεια ισχύος ένα (1) μήνα και θα εκπίπτεται, υπέρ της Νομαρχιακής Αυτοδιοίκησης, σε περίπτωση αθέτισης των όρων της παρούσης. Ειδικότερα, η ανωτέρω εγγύηση καταπίπτει ως κατωτέρω, υπέρ της Ν.Α., στις εξής παραβάσεις: 1.σε περίπτωση υποβολής ψευδούς υπεύθυνης δήλωσης του Νόμ. 1599/85 (περίπτ. δ΄ της παρούσας παραγράφου), δραχμ. 100.000, πέραν των προβλεπομένων από τον παραπάνω νόμο, 2.σε περίπτωση που ο κλάδος ή τα είδη εκθεμάτων είναι διαφορετικά από εκείνα που περιλαμβάνονται στην αίτηση για χορήγηση της αδείας (περίπτ. στ΄ της παρούσας παραγράφου), το σύνολο της εγγυητικής επιστολής, 3.σε περίπτωση που δεν παρίσταται γιατρός ή διπλωματούχος νοσοκόμα ή δεν διασφαλίζεται η παροχή πρώτων βοηθειών κατά τη διάρκεια λειτουργίας της έκθεσης (περίπτ. θ΄ της παρούσας παραγράφου), δραχμ. 200.000, 4.σε περίπτωση που το εισπραττόμενο δικαίωμα εισόδου είναι διαφορετικό του αναγραφόμενου στην αίτηση για χορήγηση της άδειας (περίπτ. ι΄ της παρούσας παραγράφου) και εφόσον δεν έχει ζητηθεί δύο μήνες πριν από την πραγματοποίηση της έκθεσης, η αναπροσαρμογή του, δραχμ. 500.000, 5.σε περίπτωση που πραγματοποιούνται πωλήσεις κατά τη διάρκεια λειτουργίας της έκθεσης (παρ. 3 ενότ. Β του παρόντος Κεφαλαίού), δραχμ. 300.000, Σελ. 268,02 Τεύχος 1285-Σελ. 84 6.σε περίπτωση παραπλανητικών διαφημίσεων, υποσχέσεων και αγγελιών που δεν ανταποκρίνονται στην πραγματικότητα και μπορούν να παραπλανήσουν το κοινό ή τους εκθέτες, δραχμ. 200.000, πέραν των προβλεπομένων από το Νόμ. 2251/94, 7.σε περίπτωση μη τήρησης του οριζόμενου στην άδεια λειτουργίας έκθεσης ωραρίου λειτουργίας της έκθεσης, δραχμ. 100.000, 8.σε περίπτωση μη τήρησης του οριζόμενου στην άδεια λειτουργίας χρονικού διαστήματος λειτουργίας της έκθεσης, δραχμ. 300.000, 9.σε περίπτωση μη υποβολής των στοιχείων της παρ. 1 της ενότητας Β του παρόντος Κεφαλαίου, καθώς και μη υποβολής μετά το πέρας της έκθεσης απολογισμού εσόδων και εξόδων, δραχμ. 100.000, 10.σε περίπτωση παράβασης των οριζομένων στην παρ. 2 της ενότητας Β του παρόντος Κεφαλαίου, δραχμ. 300.000. Σε περίπτωση υποτροπής θα καταπίπτει το διπλάσιο του μεγαλυτέρου ποσού των ως άνω παραβάσεων. Ο έλεγχος για τη διαπίστωση των παραβάσεων θα γίνεται από τα όργανα της αρμόδιας υπηρεσίας της Νομαρχιακής Αυτοδιοίκησης». Η μέσα σε «» περίπτ. ιγ΄ τροποποιήθηκε ως άνω από την παρ. 5 της Κ1-403/28-31 Μαρτ. 1997 (ΦΕΚ Β΄ 251) απ. Υπ. Ανάπτυξης. 16 18.Η.α.12 Γενικά περί εκθέσεων «ιδ)Βεβαίωση του ιδιοκτήτη ή νομέα – δικαιούχου του εκθεσιακού χώρου, στον οποίο θα λειτουργήσει η έκθεση, ότι παρέχεται στον ενδιαφερόμενο διοργανωτή αυτής η δυνατότητα μίσθωσης του χώρου, για το χρονικό διάστημα λειτουργίας της έκθεσης. «Προκειμένου για εκθέσεις που λειτουργούν σε εκθεσιακούς χώρους υπαίθριους ή προσωρινά στεγασμένους η βεβαίωση του ιδιοκτήτη ή νομέα – δικαιούχου του εκθεσιακού χώρου προσκομίζεται στην αρμόδια υπηρεσία της ΝΑ τουλάχιστον ένα μήνα πριν από την έναρξη λειτουργίας της έκθεσης διαφορετικά η εκδοθείσα άδεια λειτουργίας της ανακαλείται». Το μέσα σε « » δεύτερο εδάφιο προστέθηκε ως άνω από την παρ. 1 της Κ1-2499/12-30 Δεκ. 1997 (ΦΕΚ Β΄ 1156) απ. Υπ. Ανάπτυξης. ιε)Φορολογική ενημερότητα». Οι άνω μέσα σε « » περιπτ. ιδ΄ και ιε΄ προστέθηκαν από την παρ. 6 της Κ1-403/28-31 Μαρτ. 1997 (ΦΕΚ Β΄ 251) απ. Υπ. Ανάπτυξης. «2.Η αίτηση πρέπει να υποβάλλεται μέχρι την 31/8 κάθε χρόνο για εκθέσεις που πρόκειται να διενεργηθούν τον επόμενο χρόνο. Οι αρμόδιες υπηρεσίες της Νομαρχιακής Αυτοδιοίκησης, πρέπει να χορηγούν τις σχετικές άδειες μέσα σε ένα μήνα από την ημερομηνία υποβολής της αίτησης και με καταληκτική ημερομηνία μέχρι την 30/9 του ίδιου χρόνου και να κοινοποιούν τις αποφάσεις στην HELEXPO, ώστε να καταρτίζει το ετήσιο εθνικό εκθεσιακό πρόγραμμα, το οποίο θα περιλαμβάνει Πανελλήνιες και Διεθνείς εκθέσεις, σύμφωνα με το άρθρ. 92 του Νόμ. 2084/92, μέχρι 31/10 του ίδιου χρόνου, η ολοκλήρωση του οποίου πρέπει να συντελείται το αργότερο μέχρι 30/11 του ίδιου χρόνου. Σε περίπτωση μη τήρησης των προθεσμιών υποβολής της αίτησης εκ μέρους του ενδιαφερομένου και χορήγησης των αδειών από τις αρμόδιες υπηρεσίες της Νομαρχιακής Αυτοδιοίκησης, επιλαμβάνεται η επιτροπή της παρ. 5 της ενότητας Β αυτού του Κεφαλαίου». Το μέσα σε εδάφιο τροποποιήθηκε ως άνω από την παρ. 7 της Κ1-403/28-31 Μαρτ. 1997 (ΦΕΚ Β΄ 251) απ. Υπ. Ανάπτυξης. Σε περίπτωση που για λόγους ανωτέρας βίας η προγραμματισμένη έκθεση ήθελε ακυρωθεί από τον έχοντα λάβει την άδεια, πρέπει να γίνεται ενημέρωση της αρμόδιας υπηρεσίας που χορήγησε την άδεια και του εκθεσιακού φορέα, το ταχύτερο δυνατό, ώστε ο φορέας να προβαίνει στις απαραίτητες ενέργειες για την ενημέρωση των ενδιαφερομένων. «Αναβολή διεξαγωγής της έκθεσης μπορεί να ζητηθεί τουλάχιστον 2 μήνες πριν από την ημερομηνία έναρξης λειτουργίας της έκθεσης. Η αλλαγή της επωνυμίας της έκθεσης ή του είδους των εκθεμάτων ή του κλάδου που θα προβληθεί στην έκθεση, για την οποία έχει χορηγηθεί η σχετική άδεια λειτουργίας, θεωρείται ως νέα έκθεση». Τα μέσα σε « » τρίτο και τέταρτο εδάφιο προστέθηκαν από την παρ. 8 της Κ1-403/28-31 Μαρτ. 1997 (ΦΕΚ Β΄ 251) απ. Υπ. Ανάπτυξης. 3.Για τις εκθέσεις που ο συνολικός λειτουργικός χώρος αυτών δεν υπερβαίνει τα 1.000 Μ2 δεν απαιτούνται κατά την υποβολή της σχετικής αίτησης τα προβλεπόμενα από τα εδάφ. (ια) και (ιβ) της παρ. 1 αυτού του κεφαλαίου, στοιχεία. «4.Δεν απαιτείται άδεια λειτουργίας για εκθέσεις που διοργανώνονται από Νομικά Πρόσωπα Δημοσίου Δικαίου και ΟΤΑ, μόνον εφόσον η διενέργεια εκθέσεων προβλέπεται ρητά από τη νομοθεσία τους. Επίσης δεν απαιτείται άδεια λειτουργίας στις περιπτώσεις που πρόκειται για επιδείξεις προϊόντων ιδίας παραγωγής πραγματοποιουμένων σε περιορισμένης έκτασης χώρους, με την προϋπόθεση ότι οι ενδιαφερόμενοι είναι εφοδιασμένοι με σχετική βεβαίωση αρμόδιου φορέα (Επιμελητήριο, Σύλλογος κ.λπ.)». Η παρ. 4 αντικαταστάθηκε ως άνω από την παρ. 9 της Κ1-403/28-31Μαρτ. 1997 (ΦΕΚ Β΄ 251) απ. Υπ. Ανάπτυξης. «4α.Δεν απαιτείται άδεια λειτουργίας για την Έκθεση Τεγέας η οποία διοργανώνεται από το Κοινωφελές Σωματείο «ΤΕΓΕΑΤΙΚΟΣ ΣΥΝΔΕΣΜΟΣ» στην παλαιά Επισκοπή Τεγέας και πραγματοποιείται τον Αύγουστο κάθε έτους». Η μέσα σε « » παρ.4α προστέθηκε ως άνω από την παρ. 2 της Κ1-2499/12-30 Δεκ. 1997 (ΦΕΚ Α΄ 1156) απ. Υπ. Ανάπτυξης. «5.Σε περίπτωση λειτουργίας έκθεσης χωρίς την απαραίτητη άδεια, η αρμόδια υπηρεσία της Νομαρχιακής Αυτοδιοίκησης υποχρεούται να διακόπτει τη λειτουργία αυτής, δύναται δε, όταν κρίνει αναγκαίο για την εκτέλεση της ανωτέρω πράξης της, να ζητεί τη συνδρομή της Αστυνομικής Αρχής, σύμφωνα με τις διατάξεις των άρθρ. 159 και 161 του Π.Δ. 141/1991». Η μέσα σε « » παρ. 5 προστέθηκε από την παρ. 10 της Κ1-403/28-31 Μαρτ. 1997 (ΦΕΚ Β΄ 251) απ. Υπ. Ανάπτυξης. Β΄Ειδικές Ρυθμίσεις «1.Οι διοργανωτές εκθέσεων υποχρεούνται το αργότερο σε 20 μέρες μετά το πέρας της έκθεσης να υποβάλουν στην αρμόδια υπηρεσία της Νομαρχιακής Αυτοδιοίκησης από την οποία χορηγήθηκε η άδεια περιληπτική έκθεση των αποτελεσμάτων της έκθεση  που θα περιλαμβά(Μετά τη σελ. 268,02) Σελ. 268,03 Τεύχος 1285-Σελ. 85 17 Γενικά περί εκθέσεων 18.Η.α.12 νει τα ακριβά στοιχεία των εκθετών που έλαβαν μέρος, τον αριθμό των επισκεπτών, τον απαιτούμενο χώρο που καλύφθηκε συνολικά κ.λπ.». Το μέσα σε « » πρώτο εδάφιο τροποποιήθηκε ως άνω από την παρ. 11 της Κ1-403/28-31 Μαρτ. 1997 (ΦΕΚ Β΄ 251) απ. Υπ. Ανάπτυξης. Επίσης οφείλουν να παρέχουν κάθε διευκόλυνση και πληροφορία στους αρμόδιους εκπροσώπους του Υπουργείου Εμπορίου σχετικά με την οργάνωση και λειτουργία της έκθεσης. 2.Δεν επιτρέπεται η συμμετοχή με το όνομα του παραγωγού οίκου χωρίς γραπτή εξουσιοδότηση του οίκου αυτού προς τον εκθέτη που πρέπει να υποβάλλεται μαζί με τη δήλωση για συμμετοχή. Προκειμένου περί εκθέσεων με εκρηκτικά εύφλεκτα υλικά θα πρέπει να εξασφαλίζεται προηγούμενη ειδική άδεια των αρμόδιων αρχών. 3.Απαγορεύεται η διενέργεια λιανικών πωλήσεων εκθεμάτων μέσα στον εκθεσιακό χώρο κατά τη διάρκεια λειτουργίας της έκθεσης. «Κατ’ εξαίρεση επιτρέπονται: α)οι πωλήσεις βιβλίων και εντύπων σχετικών με το θέμα της έκθεσης και με τα εκθέματα μέσα στον εκθεσιακό χώρο στη διάρκεια λειτουργίας εκθέσεων και β)οι πωλήσεις εκθεμάτων μέσα στον εκθεσιακό χώρο στη διάρκεια λειτουργίας των εκθέσεων βιβλίου, εφόσον αυτές οργανώνονται από τους κατά τόπους συνδικαλιστικούς φορείς εκδοτών ή βιβλιοπωλών μία φορά το χρόνο για κάθε φορέα. Στους Δήμους και στις Κοινότητες που δεν υπάρχουν συνδικαλιστικοί φορείς, επιτρέπονται οι πωλήσεις μέσα στον εκθεσιακό χώρο στη διάρκεια λειτουργίας των εκθέσεων βιβλίου, που οργανώνονται από τους κατά τόπους επαγγελματίες εκδότες και βιβλιοπώλες. Επίσης κατ’ εξαίρεση επιτρέπονται οι πωλήσεις εκθεμάτων μέσα στον εκθεσιακό χώρο στη διάρκεια λειτουργίας των ανθοκομικών εκθέσεων, εφόσον αυτές οργανώνονται από παραγωγούς ή συνεταιρισμούς αυτών». Τα άνω μέσα σε « » δεύτερο, τρίτο και τέταρτο εδάφια προστέθηκαν από την παρ. 12 της Κ1-403/28-31 Μαρτ. 1997 (ΦΕΚ Β΄ 251) απ. Υπ. Ανάπτυξης. Αρχικά στην άνω παρ. 3 είχε προστεθεί δεύτερο εδάφιο από την παρ. 1 της Κ1-2364/24 Οκτ.-1 Νοεμ. 1994 (ΦΕΚ Β΄ 906) απ. Υπ. Εμπορίου, το οποίο αντικαταστάθηκε από την παρ. 1 της Κ1-2677/24-29 Νοεμ. 1994 (ΦΕΚ Β΄ 984) ομοίας απόφασης, πλην όμως και οι δύο παραπάνω αποφάσεις καταργήθηκαν από την παρ. 16 της Κ1-403/97 αποφ. Υπ. Ανάπτυξης. Σελ. 268,04 Τεύχος 1285-Σελ. 86 «4.Τριάντα μέρες πριν από την ημερομηνία έναρξης της λειτουργίας της ετήσιας Διεθνούς Έκθεσης Θεσσαλονίκης, που πραγματοποιείται μέσα στο πρώτο δεκαπενθήμερο κάθε Σεπτέμβρη, κατά τη διάρκεια λειτουργίας αυτής και 15 μέρες μετά τη λήξη της, δεν επιτρέπεται η διενέργεια εκθέσεων σε όλη την Ελλάδα. 5.Συνιστάται επιτροπή στην Γεν. Γραμματεία Εμπορίου αποτελούμενη από τους: α.Γενικό Δ/ντή Εσωτερικού Εμπορίου, ως Πρόεδρο β.Προϊστάμενο της Δ/νσης Εμπορικών Οργανώσεων γ.Προϊστάμενο του αρμόδιου Τμήματος δ.Έναν υπάλληλο της Δ/νσης Εμπορικών Οργανώσεων, που εκτελεί χρέη Γραμματέα Έργο της Επιτροπής είναι: α)Να αποφασίζει για τη χορήγηση ή μη άδειας λειτουργίας έκθεσης, όταν η αίτηση του ενδιαφερόμενου έχει υποβληθεί εκπρόθεσμα, όχι όμως και πέρα από την 15/10 κάθε χρόνου. β)Να αποφασίζει για τη χορήγηση αδειών λειτουργίας εκθέσεων, από τη Γενική Γραμματεία Εμπορίου, σε περίπτωση παράλειψης των αρμόδιων υπηρεσιών της Νομαρχιακής Αυτοδιοίκησης να χορηγήσουν τις άδειες αυτές μέσα στην οριζόμενη προθεσμία και μέσα σε 20 μέρες από τη λήξη της προθεσμίας. γ)Να αποφασίζει για οποιοδήποτε άλλο θέμα που ανακύπτει από την εφαρμογή της παρούσης». Οι μέσα σε « » παρ. 4 και 5 προστέθηκαν από την παρ. 13 της Κ1-403/28-31 Μαρτ. 1997 (ΦΕΚ Β΄ 251) απ. Υπ. Ανάπτυξης. Αρχικά στην άνω ενότητα Β είχε προστεθεί παρ. 4 από την παρ. 3 της Κ1-2364/24 Οκτ.-1 Νοεμ. 1994 (ΦΕΚ Β΄ 906) πλην όμως η άνω απόφαση καταργήθηκε από την παρ. 16 της Κ1-403/97 απόφασης Υπ. Ανάπτυξης. 18 18.Η.α.12 Γενικά περί εκθέσεων ΚΕΦΑΛΑΙΟ 2ο Α.Προϋποθέσεις χορήγησης άδειας  καταλληλότητας εκθεσιακών χώρων στεγασμένων μόνιμα ή προσωρινά ή υπαίθριων ή μικτών 1.Αίτηση του ιδιοκτήτη ή νομίμου νομέα – δικαιούχου προς τις περιφερειακές υπηρεσίες του Υπουργείου Εμπορίου η οποία πρέπει να περιλαμβάνει τα παρακάτω στοιχεία και δικαιολογητικά: α)Πλήρη στοιχεία του ιδιοκτήτη ή νόμιμου νομέα – δικαιούχου και ΑΦΜ. β)Σχεδιάγραμμα που να περιγράφει το χώρο και την περιοχή που βρίσκεται ο προτεινόμενος για έκθεση χώρος. Το σχεδιάγραμμα πρέπει να συνοδεύεται από βεβαίωση του μηχανικού που το συνέταξε, στην οποία θα βεβαιώνεται η καταλληλότητα του χώρου και η νόμιμη δόμησή του. «Εφόσον πρόκειται για εκθεσιακούς χώρους υπαίθριους ή προσωρινά στεγασμένους ή για προσθήκες σε μόνιμους εκθεσιακούς χώρους, στη βεβαίωση του μηχανικού θα βεβαιώνεται ότι ο χώρος είναι ακάλυπτος ή προσωρινά στεγασμένος και κατάλληλος για τη διενέργεια έκθεσης». Το άνω μέσα σε « » εδάφιο προστέθηκε από την παρ. 14 της Κ1-403/28-31 Μαρτ. 1997 (ΦΕΚ Β΄ 251) απ. Υπ. Ανάπτυξης. γ)Πιστοποιητικά των αρμόδιων υπηρεσιών σχετικά με τους όρους ασφάλειας του κοινού με τις κατάλληλες συνθήκες υγιεινής, τις ειδικές εγκαταστάσεις πυρασφάλειας, φωτισμού και εξόδων κινδύνου σύμφωνα με την κείμενη νομοθεσία. «δ.Εκτός από τα παραπάνω οι νέοι χώροι που λειτουργούν σαν εκθετήρια θα πρέπει να έχουν ύψος τουλάχιστον 4Μ σε ποσοστό 75% της συνολικής επιφάνειάς τους, του δε υπόλοιπου όχι μικρότερο των 3Μ και η αντοχή του δαπέδου να είναι τουλάχιστον 500 κιλά ανά τετραγωνικό μέτρο». Το μέσα σε « » πρώτο εδάφιο τροποποιήθηκε ως άνω από την παρ. 15 της Κ1-403/28-31 Μαρτ. 1997 (ΦΕΚ Β΄ 251) απ. Υπ. Ανάπτυξης. Επίσης θα πρέπει να εξασφαλίζεται η δυνατότητα προσέγγισης ή εισόδου φορτηγών και γερανών, η ύπαρξη χώρων στάθμευσης φορτηγών και Ι.Χ. επιβατηγών αυτοκινήτων και επιπλέον η ύπαρξη αποθηκών για υλικά συσκευασίας. 2.Η άδεια εκθεσιακών χώρων ισχύει για τρία χρόνια και αναθεωρείται σε περίπτωση οποιασδήποτε αλλαγής των προϋποθέσεων με βάση τις οποίες εκδόθηκε. ΚΕΦΑΛΑΙΟ 3ο Μεταβατικές διατάξεις 1.Κατά την πρώτη εφαρμογή της παρούσας παρατείνονται οι προβλεπόμενες χρονικές προθεσμίες των παρ. 2 και 4 του κεφ. 1ου κατά τρεις μήνες. 2.Η ισχύς των προθεσμιών της παρ. 2 του κεφ. 1 άρχεται από 1.1.95 η δε προθεσμία του κεφ. 2 άρχεται ένα χρόνο μετά από τη δημοσίευση. (Μετά τη σελ. 268,04) Σελ. 268,05 Τεύχος 1285-σελ. 87 19 Γενικά περί εκθέσεων 18.Η.α.12 20 18.Η.α.12 Γενικά περί εκθέσεων 